stanford-oval/wikipedia huggingface dataset:
Stansted Mountfitchetin rautatieasema

Stansted Mountfitchetin rautatieasema on Greater Anglian ylläpitämä rautatieasema Stansted Mountfitchetin kylässä Essexissä Englannissa. Asemalta on liikennettä Lontoon Cityyn Liverpool Streetin rautatieasemalle ja vastakkaiseen suuntaan Stanstedin lentoasemalle ja Cambridgeen. Lisäksi junia kulkee Stratfordiin. Kaikkia junavuoroja liikennöi Greater Anglia. Osa vuoroista liikennöidään Stansted Express -nimikkeellä.
Stansted Mountfitchetin asema on avattu 30. heinäkuuta 1845 nimellä Stanstead. Nimi muuttui muotoon Stansted joulukuussa 1890, ja nykyisen nimensä asema sai 29. syyskuuta 1990 hieman ennen Stanstedin lentoaseman rautatieyhteyden valmistumista. Alkuperäinen asemarakennus on edelleen käytössä.
Singaporelainen elokuva

Singaporen elokuva on kiinteässä yhteydessä Malesian elokuvaan, sillä Singaporessa tuotetaan myös lukuisia malaijinkielisiä elokuvia, joiden levitysalueena on sekä Malesia että Singapore. Singaporen elokuvan kulta-aikaa oli 1950-luku, mutta 1990-luvulla singaporelainen elokuva on saavuttanut uutta suosiota.
1930-luvulta toiseen maailmansotaan

Singaporen elokuvateollisuus alkoi 1930-luvulla, jolloin kaksi singaporelaista elokuvayhtiötä alkoi tuottaa intialaisten elokuvien uusintafilmatisointeja. Ohjaajat olivat pääasiassa intialaisia, käsikirjoitukset säilytettiin ennallaan, mutta näyttelijät olivat paikallisia. Elokuvissa oli runsaasti tanssi- ja laulukohtauksia ja ne osoittautuivat erittäin suosituiksi.
Toinen maailmansota lopetti elokuvatuotannon Singaporessa ja se käynnistyi uudelleen vasta 1940-luvun lopulla. Brittien sensuuritoimien takia elokuvat olivat hampaatonta viihdettä, mutta siitä huolimatta Brittiläisessä Malaijassa elokuvissakäyntejä oli henkeä kohden enemmän kuin missään muualla maailmassa. 1950-luvun alussa Malaijan elokuvatuotanto noudatti sotaa edeltänyttä menestyskaavaa: intialaisten elokuvien uudelleenfilmatisointeja, joissa laulu- ja tanssinumeroilla sekä romanttisilla juonilla oli merkittävä osuus. Tämä piirre on säilynyt Malesian ja Singaporen elokuvissa 2000-luvulle asti.
Kulta-aika 1950-luvulla

Sodan jälkeen Singaporessa perustettiin kaksi merkittävää tuotantoyhtiötä: Malay Film (1947) ja Cathay Keris Films (1953). Niistä muodostui nopeasti malaijinkielisen elokuvan johtavia yhtiöitä. 1950-luvulla kumpikin yhtiö toi uuden elokuvan joka kuukausi. 1950-lukua pidetäänkin Singaporen ja Malesian elokuvan kulta-aikana. Menestyksen myötä  yhä enemmän paikallisia siirtyi elokuvayhtiöiden palvelukseen. Samalla malaijielokuvalle tyypilliset lajityypit alkoivat muotoutua. Bangsawan- ja intialaisvaikutteinen musikaali oli edelleen suosittu. Sen rinnalle tulivat kiinalaisista ja film noir -elokuvista vaikutteita saanut rikoselokuva sekä kauhuelokuva, joka hyödynsi sekä Hollywoodin kauhuelokuvien kuvastoa että malaijien omaa mytologiaa.
1950-luvun malaijielokuvan suurimmaksi tähdeksi nousi Malay Filmin P. Ramlee. Näyttelijätyön ohella hän oli myös menestyksekäs ohjaaja, käsikirjoittaja, säveltäjä ja laulaja. P. Ramlee oli erittäin suosittu Malesiassa ja Singaporessa, mutta tyypillistä on, että hänen Singaporessa kuvatuissa elokuvissa ei tavallisesti näkynyt ainuttakaan kiinalaista.
Malay Filmin ja Cathayn välillä vallitsi selkeä työnjako: Malay tuotti pääasiassa eri lajityyppeihin sijoittuvia P. Ramleen tähdittämiä elokuvia, kun taas Cathayn tuotanto oli monipuolisempaa. Cathayn tähtiohjaaja Hussein Haniff ohjasi spektaakkelielokuvia ja Cathayn muu tuotanto oli pienimuotoisempaa, josta varsinkin kauhuelokuvat ovat edelleenkin arvostettuja. Työnjako – ja markkinaosuuksien jako – toimikin hyvin ennen kuin Hollywood- ja Hongkong-elokuva jyräsivät kotimaiseen tuotannon alleen.
Uusi nousu 1990-luvulla

Singaporen elokuvatuotanto kääntyi uuteen nousuun 1995. Bugis Street ja Mee Pok Man menestyivät hyvin. Cathay aloitti elokuvatuotannon uudelleen ja sen Army Daze tuotti 1,6 miljoonaa Singaporen dollaria. Monien uusien singaporelaisten elokuvien menestyksen myötä hallitus perusti elokuvatuotannon tukemiseksi Singapore Film Commissionin 1998. Jack Neon Money No Enough (1999) rikkoi ennätykset 2 miljoonan Singaporen dollarin tuotoilla. Elokuva pääsi kansainväliseen levitykseen ja sen myötä Singaporen elokuva on saanut enemmän kansallista ja kansainvälistä näkyvyyttä ja suosiota.
Stansted Express

Stansted Express on National Express East Anglian liikennöimä suora junayhteys Stanstedin lentoaseman ja Lontoon Liverpool Streetin rautatieaseman välillä Yhdistyneessä kuningaskunnassa. Junayhteys käyttää West Anglia Main Line -rataosan raiteita.
Junia liikennöidään 15 minuutin vuorovälillä, ja matka-aika vaihtelee 45 minuutista noin tuntiin riippuen matkustusajankohdasta. Junat pysähtyvät Tottenham Halen, Bishop's Stortfordin, Harlow Townin ja ruuhka-aikaan myös Stansted Mountfitchetinin asemilla. Tottenham Halen asemalta on vaihtoyhteys Lontoon metron Victoria Linelle. Yksittäinen junavuoro ei kuitenkaan pysähdy jokaisella väliasemalla.
Stansted Express -juna pääteasemallaan Stanstedin lentoasemalla
Stansted Expressin kyltti Tottenham Halen asemalla
Aiheesta muualla

Stansted Expressin sivusto (englanniksi)
Stoned in Love

| ”Stoned in Love” Chicane feat>  Tom Jones |
| --- | --- | --- |

Singlen tiedot
 B-puoli: ”Music for Elevators”
 Julkaistu: 24. huhtikuuta 2006
 Tuottaja(t): Bracegirdle, Steve Osborne, Hedges
 Tyylilaji: balearic house
 Kesto: 03.41
 Levy-yhtiö: Globe
Chicanen muut singlet
| ”Don’t Give Up” 2004 | ”Stoned in Love” 2006 | ”Come Tomorrow” 2007 |
Tom Jonesin muut julkaisut
| ”Hold on I’m Coming” 2005 | ”Stoned in Love” 2006 |   |
Stoned in Love on tanssikappale Chicanelta ja laulajana toimii Tom Jones. Se on julkaistu 24. huhtikuuta 2006.  Kappale on Chicanen kolmannelta albumilta Somersault ja Tom Jonesin 2006 julkaisemalta Greatest Hits: The Platinum Edition -albumilta.
Videon on ohjannut Phil Griffin. Video kertoo naisesta ja miehestä, jotka ajavat autoa aavikolla ja ryöstelevät. Miehen nimi on Tom Jones Bandit, koska hän pitää videossa koko ajan Tom Jones -naamaria päässä. Lopussa poliisit paljastavat, kuka piileksii naamarin takana. Nainen rakastaa naamarimiestä, ei oikeaa miestä naamarin takana.
Steph Catley

Steph Catley
Stephanie "Steph" Catley (s. 26. tammikuuta 1994) on australialainen jalkapalloilija. Hän on pelipaikaltaan puolustaja. Hän on pelannut Australian naisten maajoukkueessa 110 maaottelua ja tehnyt niissä kolme maalia. MM-kilpailuissa 2019 hän pelasi Australian kaikki neljä ottelua alusta loppuun ja teki rangaistuspotkukilpailussa Australian ainoan maalin neljännesvälierässä Norjaa vastaan.
Catley on sarjatasolla pelannut kotimaansa lisäksi Yhdysvalloissa ja kesästä 2020 alkaen englantilaisseura Arsenalissa.
Sonic Boom (videopeli)

| Sonic Boom: Rise of Lyric |
| --- | --- |
 Pelin eurooppalainen kansi.
Kehittäjä:  Big Red Button
Julkaisija:  Sega
Ohjaaja:  Bob Rafei
Tuottaja:  Lisa Kapitsas Stephen Frost
Suunnittelija:  Brian McInerny Christian Senn
Käsikirjoittaja:  John Melchior Christina Cantamessa
Taiteilija:  Adam Yeager
Ohjelmoija:  Jeff Lander
Pelisarja:  Sonic the Hedgehog
Pelimoottori:  CryEngine
Julkaistu:  NA 11. marraskuuta 2014 EU 21. marraskuuta 2014 AUS 29. marraskuuta 2014 JP 18. joulukuuta 2014
Lajityyppi:  toimintaseikkailu, tasohyppely
Pelimuoto:  yksinpeli
Ikäluokitus:  PEGI: 7 ESRB: E10+
Alusta:  Wii U
Jakelumuoto:  Nintendon optinen levy
Lisää peliartikkeleitaVideopelien teemasivulla
Infobox OK           : 
| Sonic Boom: Shattered Crystal |
| --- | --- |

Kehittäjä:  Sanzaru Games
Julkaisija:  Sega
Ohjaaja:  Bill Spence Tin Guerrero
Tuottaja:  Jenny Huang
Suunnittelija:  Mat Kraemer John Hsia
Käsikirjoittaja:  Warren Graff Ken Pontac Tin Guerrero
Taiteilija:  Jeremy French JF Lepine
Säveltäjä:  Richard Jacques
Ohjelmoija:  Jon Gilardi Paul Murray
Pelisarja:  Sonic the Hedgehog
Pelimoottori:  CryEngine
Julkaistu:  NA 11. marraskuuta 2014 EU 21. marraskuuta 2014 AUS 29. marraskuuta 2014 JP 18. joulukuuta 2014
Lajityyppi:  toimintaseikkailu, tasohyppely
Pelimuoto:  yksinpeli
Ikäluokitus:  PEGI: 7 ESRB: E
Alusta:  Nintendo 3DS
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK            : 
Sonic Boom: Rise of Lyric ja Sonic Boom: Shattered Crystal (Japanissa pelit kantavat nimeä Sonic Toon: Ancient Treasure (ソニックトゥーン太古の秘宝, Sonikku Tūn: Taiko no Hiho) ja Sonic Toon: Island Adventure (ソニックトゥーン アイランドアドベンチャー, Sonikku Tūn: Airando Adobenchā)) ovat Big Red Buttonin ja Sanzaru Gamesin kehittämät sekä Segan julkaisemat spinoff- videopelit Wii U:lle ja Nintendo 3DS:lle. Pelit ovat Segan Sonic the Hedgehog-pelisarjaa ja se toimivat samannimisen tv-sarjan esiosana. Ne ovat kolmannet ja viimeiset pelit, minkä Sega kehitti yhteistyössä Nintendon kanssa.
Fanien suosimat hahmot Metal Sonic ja Shadow tekivät esiintymisensä molemmissa peleissä.
Sonic Boom: Rise of Lyric sai ristiriitaisen vastaanoton. Peliä kritisoitiin esimerkiksi bugeista, kontrolleista, kamerasta, taistelusta, tarinasta ja hahmoista.
Rise of Lyric ja Shattered Crystal pelit ovat myyneet toukokuuhun 2015 mennessä 620,000 kappaletta.
Käännös suomeksi
Stonehenge, Avebury ja niihin liittyvät paikat

| Stonehenge, Avebury ja niihin liittyvät paikat |
| --- | --- |

Maailmanperintökohde
Sijainti:   Englanti, Wiltshire  51°10′44″N, 1°49′31″W
Kriteerit:  I, II, III
Tunnusnumero:  373
Valintahistoria
Valintavuosi:  1986
 
Stonehenge, Avebury ja niihin liittyvät paikat on Unescon maailmanperintökohde Wiltshiressä Englannissa. Alueella on runsaasti esihistoriallisia megaliitteja. Niistä tunnetuin ja arkkitehtonisesti kehittynein on Stonehengen kivikehä, ja suurin on Aveburyn kivikehä. Monumentit rakennettiin ja niitä käytettiin vuosien 3700–1600 eaa. välillä.
Alueella ovat muun muassa seuraavat kohteet:
Stonehengen alueen kartta.
Stonehengen seutu:
Stonehengen kivikehä
tie (The Avenue)
cursukset
Durrington Walls
Woodhenge
hautakumpuja
Aveburyn alueen kartta.
Aveburyn seutu:
Aveburyn kivikehä
Windmill Hill
West Kennetin pitkäkumpu (West Kennet Long Barrow)
The Sanctuary
Silbury Hill
West Kennetin ja Beckhamptonin tiet
West Kennetin paaluaitaukset (West Kennet Palisaded Enclosures)
kumpuja
Space on Fire

Cosmic Egg installaatio Burning Man festivaalilla. Kuva Tommi Mäntysalo.
Space on Fire oli suomalainen vuonna 2017 Yhdysvaltoihin Burning Man - festivaalille toteutettu yhteisöllinen taidehanke . Itseohjautuvuuden organisointimallia  käyttäneen projektityöryhmän Cosmic Egg taideinstallaatiossa yhdistyivät kokeellinen parametrinen puuarkkitehtuuri sekä suomalainen avaruusteknologia. Hankkeen rahoittajina toimivat Suomen Kulttuurirahasto  sekä Walter Ahlströmin säätiö  ja sen virallisena tukijana (eng. patron) toimi avaruustähtitieteilijä Esko Valtaoja . Hankkeen yhteistyökumppaneina toimivat Lunden Architecture, Reaktor Space Labs sekä Aalto-yliopisto.
Cosmic Egg - installaatio

Viikon pituisella Burning Man festivaalille Yhdysvaltojen Nevadan osavaltion aavikolle rakennettu ja sen lopuksi poltettu 180:n neliömetrin osallistava taideinstallaatio rakentui liimapuupalkeista. Viidenkymmenen henkilön vapaaehtoistyöryhmän toimesta Nevadan aavikolle rakennetussa teoksessa oli mukana myös avaruusteknologiaa- Teoksessa oli mukana maa-asema, jonka avulla oli mahdollista seurata satelliitteja sekä kuunnella kosmista taustasäteilyä. Teoksen kokijoilla oli mahdollisuus lähettää viestejä avaruuteen ja sen äänitaiteessa avaruuden signaalit yhdistettiin suomalaisiin shamanistisiin äänimaisemiin .
Hankkeen tutkimus

Hallinnon Tutkimus - lehdessä  hankkeesta julkaistu vertaisarvioitu tieteellinen tutkimus tutki millä tavoin psykologinen turvallisuus vaikutti työryhmän kokemuksiin riskinotoista ja millä tavoin riskinotto on mahdollista väliaikaisissa itseohjautuvissa organisaatioissa. Tutkimuksen löydökset perustuvat kyselyyn ja laadulliseen analyysiin 20:sta haastattelusta ja ne tuovat esiin monitaustaisen työryhmän tiimityön eri käytäntöjä. Löydösten perusteella tutkimuksen toteuttavat ehdottavat, että tiimi koki radikaalisti korkeaa psykologista turvallisuutta, koska se määritteli projektin konseptin yhteisluomisen kautta. Yhdessätoteutettu määritelmä, vahva yhteinen visio sekä omistajuus vapaaehtoishankkeesta mahdollisti osallistujille vapauden valita roolinsa jonka puolestaan toi yksilöille rohkeutta oppia uutta. .
Hankkeen tutkimus sisälsi myös teknistä tutkimusta, missä tutkittiin teoksen arkkitehtuurista ja rakennesuunnittelusta vastanneen Lunden Architecture Companyn toimesta. Tavoitteena oli testata tulevaisuuden koulumallin rakennetta taidehankkeena ilman hankalia lupaprosesseja ja testata puisen installaation suunnittelu parametrisen suunnittelun työkaluin.
Lähdeluettelo

1 2 3  Burning Manin valloittanutta suomalaissuunnittelua voidaan hyödyntää jopa Marsin asuttamisessa | Aalto-yliopisto www.aalto.fi.  17.10.2017. Viitattu 18.3.2024.
1 2  Virva Salmivaara, Frank Martela, Jukka-Pekka Heikkilä: Radikaali psykologinen turvallisuus tilapäisorganisaation luovan ja tuloksellisen toiminnan mahdollistajana. Hallinnon Tutkimus, 27.11.2020, 39. vsk, nro 3, s. 188–204.  doi:10.37450/ht.100037.  ISSN 2343-4309.  Artikkelin verkkoversio. fi
↑  Designmuseo: Designmuseo "A massive picnic in the desert" Designmuseum.fi. Viitattu 18.3.2024. (englanti)
↑  Myönnetyt apurahat | Suomen Kulttuurirahasto Suomen Kulttuurirahasto 2017 myönnöt. Viitattu 18.3.2024.
↑  Jaetut apurahat Walter Ahlstrom - 2017 myönnöt. Viitattu 18.3.2024.
↑  Space on Fire - projektisivu spaceonfire.com.  2017. Viitattu 18.3.2024.
↑  Lundén Architecture Company lunden.co. Viitattu 18.3.2024. (englanniksi)
↑  Hallinnon Tutkimus journal.fi. Viitattu 18.3.2024.
Spider Woman

| ”Spider Woman” Uriah Heep |
| --- | --- | --- |

Singlen tiedot
 Albumilta: The Magician’s Birthday
 Julkaistu: marraskuu 1972
 Formaatti: 7"-single
 Tyylilaji: hard rock
 Kesto: 02.25
 Levy-yhtiö: Bronze
Listasijoitukset
  14. (viikko 1/1973)
Uriah Heepin muut singlet
| ”Easy Livin’” 1972 | ”Spider Woman” 1972 | ”Sweet Lorraine” 1972 |
Ääninäyte
Äänitiedostojen kuunteluohjeet
Spider Woman on Uriah Heepin vuonna 1972 ilmestynyt kappale, joka julkaistiin albumilla The Magician’s Birthday. Kappaleen ovat kirjoittaneet yhdessä laulusolisti David Byron, kitaristi Mick Box, rumpali Lee Kerslake ja basisti Gary Thain, ja onkin niitä yhtyeen harvoja hittikappaleita ennen vuotta 1980, joita Ken Hensley ei ole ollut kirjoittamassa.
Vastaanotto

Kun ”Spider Woman” julkaistiin singlenä, siitä tuli menestys Saksassa, jossa se nousi listan sijalle 14. alkuvuodesta 1973.
Kappaleet

A-puoli
Spider Woman – 2.25 (säv. David Byron/Mick Box/Lee Kerslake/Gary Thain)
B-puoli
Sunrise – 4.04 (säv. Ken Hensley)
Kokoonpano

David Byron – laulu
Ken Hensley – kosketinsoittimet
Mick Box – kitara
Gary Thain – basso
Lee Kerslake – rummut
Sevillan parturi

Sevillan parturi on Gioacchino Rossinin säveltämä koominen ooppera, joka kantaesitettiin Roomassa Teatro Argentinassa 20. helmikuuta 1816. Se perustuu Pierre Beaumarchais’n näytelmään Sevillan parturi. Suomalainen ensiesitys oli 3. maaliskuuta 1849 ruotsiksi teatteritalossa Helsingissä. Sevillan parturi on lajityyppinsä suosituimpia teoksia ja sitä esitetään yhä säännöllisesti. Sevillan parturin tarina jatkuu Beaumarchais’n näytelmässä Figaron häät ja Wolfgang Amadeus Mozartin oopperassa Figaron häät.
Oopperan tunnetuimmat osat lienevät alkusoitto sekä aaria Largo al factotum.
Musiikkinäytteet
Esittänyt vuonna 1929 New York Philharmonic johtajana Arturo Toscanini
Äänitiedostojen kuunteluohjeet
Henkilöt

Kreivi Almaviva (tenori)
Tohtori Bartolo (basso)
Rosina, Bartolon tytär (mezzosopraano)
Figaro, parturi (baritoni)
Basilio, musiikinopettaja (basso)
Fiorello, kreivin palvelija (tenori)
Ambrogio, tohtorin palvelija (basso)
Berta, tohtorin taloudenhoitajatar (sopraano)
Synopsis

Tapahtumapaikkana on 1600-luvun Sevilla.
Synopsis > Ensimmäinen näytös

Kreivi Almaviva koettaa vietellä ihastustaan, Rosinaa, esiintyen köyhänä opiskelijana nimeltä Lindoro. Rosina on vanhan tohtori Bartolon holhotti – tohtori taas itse suunnittelee naivansa tytön. Figaro, kreivin parturi ja oikea käsi, tarjoutuu auttamaan. Kotonaan, Rosina kirjoittaa Lindorolle kirjettä. Musiikinopettaja Don Basilio tuo tohtorille uutisia Kreivi Almavivan saapumisesta. Basilio ehdottaa kreivin päänmenoksi ilkeämielisten huhujen levittämistä ja Bartolo pyytää avioliittosopimuksen laatimista välittömästi, hänelle ja Rosinalle. Kreivi pääsee sisälle tohtorin taloon esiintyen juopuneena sotilaana ja heilutellen tekaistua virallista määräystä, joka velvoittaa tarjoamaan hänelle yösijan. Almaviva kuiskaa Rosinalle olevansa Lindoro. Don Basilio ja Don Bartolo koettavat saada tunkeilijan lähtemään, mutta tämä ei suostu hievahtamaankaan. Sählingin keskellä kreivi onnistuu sujauttamaan Rosinalle kirjeen. Sotilaita saapuu katsastamaan mistä mekkala johtuu ja kreivi lähtee lopulta ensimmäisen näytöksen päättyessä yleiseen sekamelskaan.
Synopsis > Toinen näytös

Kreivi palaa tohtorin talolle, tällä kertaa naamioituneena musiikinopettaja Don Alonsoksi, joka on muka kutsuttu paikkaamaan sairastunutta Don Basiliota. Hän nopeasti saavuttaa Bartolon luottamuksen ja sitä kautta myös luvan pitää Rosinalle oppituntinsa. Ajaessaan Don Bartolon partaa Figaro taas varastaa häneltä avaimen, jonka avulla kreivi ja Rosina voisivat karata. Basilio palaa yllättäen, mutta Figaro ja kreivi juonivat hänet matkoihinsa. Tohtori on kuitenkin edelleen epäileväinen ja koettaa kiiruhtaa avioitumista lähettämällä Basilion noutamaan paikalle notaarin. Bartolo onnistuu vakuuttamaan Rosinalle, että Lindoro onkin työskennellyt Almavivan hyväksi eikä oikeasti rakasta häntä. Rosinan sydän murtuu, mutta Lindoron saapuessa ja julistaessa tälle rakkauttaan, se sulaa. Basilio palaa notaari muassaan, mutta muutamaa juonittelua ja lahjontaa myöhemmin notaari suostuu olemaan todistajana Rosinan ja kreivin naimisiinmenolle. Paikalle saapuva tohtori Bartolo on aluksi raivoissaan joutuessaan todistamaan Rosinan ja kreivin liittoa, mutta leppyy kun hänelle kerrotaan ettei myötäjäisiä tarvitse maksaa.
Levytyksiä

1952 – Victoria de los Ángeles, Nicola Monti, Gino Bechi, Nicola Rossi-Lemeni; La Scalan kuoro ja orkesteri; Serafin. (Testament SBT 2166)
1958 – Maria Callas, Tito Gobbi, Luigi Alva, Fritz Ollendorf; Lontoon philharmonian kuoro ja orkesteri; Alceo Galliera. (EMI CDS7 47634-8)
1964 – Teresa Berganza, Manuel Ausensi, Ugo Benelli, Corena, Nicolai Ghiaurov; Napolin Scarlatti-kuoro ja orkesteri; Silvio Varviso. (Decca 417 164-2)
Aiheesta muualla

Wikimedia Commonsissa on kuvia tai muita tiedostoja aiheesta .
Libretto (Arkistoitu – Internet Archive)
Soledad

| Soledad |
| --- | --- |
 lippu:  vaakuna
 Soledad
 Koordinaatit: 10.9148°N, 74.7990°W 
Valtio:   Kolumbia
Departementti:  Atlántico
Väkiluku (2005)  ():  461 851
 
 soledad-atlantico.gov.co 
Infobox OKVirheellinen NIMI-arvo: 
Soledad on kaupunki ja kunta Kolumbian Atlánticon departementissa, ja se on kasvanut kiinni miljoonakaupunki Barranquillan eteläosan kaupunkirakenteeseen. Vuonna 2005 Soledadin väkiluku oli 461 851 ja väestöennuste arvioi vuoden 2017 kesäkuun lopun väkiluvuksi 648 949 asukasta.
Ernesto Cortissozin kansainvälinen lentoasema.
Barranquillan seutua palveleva Ernesto Cortissozin kansainvälinen lentoasema toimii Soledadin eteläosissa.
Aiheesta muualla

Kuvia tai muita tiedostoja aiheesta Soledad Wikimedia Commonsissa
Sten Eriksson Leijonhufvud

Sten Eriksson Leijonhufvud eli Sten Eerikinpoika Leijonhufvud (1518–1568) oli ruotsalainen valtaneuvos vuodesta 1539. Hän oli diplomaatti ja toimi Venäjälle lähetetyn rauhanvaltuuskunnan johdossa. Vuonna 1568 hän liittyi Juhana-herttuan ja Kaarle-herttuan kapinaan, jossa hän haavoittui ja sitten myöhemmin sai surmansa. Hän sai Juhanalta postuumisti kreivin arvon, ja puoliso ja lapset saivat Raaseporin kreivikunnan.
Hänen poikansa oli Aksel Steninpoika Lewenhaupt ja sisarensa Kustaa Vaasan puoliso Margareeta.
Sonic Chaos

| Sonic Chaos |
| --- | --- |

Kehittäjä:  Aspect
Julkaisija:  Sega
Jakelija:  Nintendo eShop
Pelisarja:  Sonic the Hedgehog
Julkaistu:  1993
Lajityyppi:  tasohyppely
Pelimuoto:  yksinpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 7 
Alusta:  Sega Game Gear, Sega Master System
Jakelumuoto:  Pelimoduuli ja digitaalinen lataus
Lisää peliartikkeleitaVideopelien teemasivulla
Sonic Chaos (myös nimellä Sonic the Hedgehog Chaos ja Sonic & Tails) on Aspectin kehittämä ja Segan julkaisem tasohyppelypeli. Peli julkaistiin vuonna 1993 Sega Master Systemille ja Sega Game Gearille.
Sonic Chaos oli ensimmäinen 8-bittinen Sonic-peli jossa Miles ”Tails” Prower oli pelattavana hahmona.
Aiheesta muualla

Sonic the Hedgehog Chaos MobyGamesissa (englanniksi)
Sonic the Hedgehog -pelisarja
| --- | --- |
Tasohyppelyt:  Sonic the Hedgehog |  Sonic the Hedgehog 2 |   Sonic CD | Sonic the Hedgehog 3 |  Sonic & Knuckles |  Sonic Adventure | Sonic Adventure 2 |  Sonic Heroes | Sonic the Hedgehog (2006) |  Sonic Unleashed | Sonic the Hedgehog 4: Episode I | Sonic Colours | Sonic Generations | Sonic the Hedgehog 4: Episode II | Sonic Lost World | Sonic Boom: Rise of Lyric | Sonic Mania | Sonic Forces | Sonic Frontiers | Sonic Superstars
Käsikonsolipelit:  Sonic the Hedgehog | Sonic the Hedgehog 2 | Sonic Chaos | Sonic the Hedgehog: Triple Trouble | Sonic Blast | Sonic Pocket Adventure | Sonic Advance | Sonic Advance 2 | Sonic Advance 3 | Sonic Rush | Sonic Rush Adventure | Sonic Colours  | Sonic Generations | Sonic Lost World | Sonic Boom: Shattered Crystal | Sonic Boom: Fire & Ice
Ajopelit:  Sonic Drift | Sonic Drift Racing | Sonic R | Sonic Riders | Sonic Riders: Zero Gravity | Sonic & Sega All-Stars Racing | Sonic Free Riders | Sonic & All-Stars Racing Transformed | Team Sonic Racing
Spinoff-pelit:  Sonic Spinball | Dr. Robotnik’s Mean Bean Machine | Knuckles’ Chaotix | Tails’ Skypatrol | Tails Adventure | Sonic Labyrinth | Sonic 3D: Flickies’ Island | Sonic Shuffle | Sonic Pinball Party | Sonic Battle | Shadow the Hedgehog | Sonic Jump | Sonic Rivals | Sonic and the Secret Rings | Mario & Sonic at the Olympic Games | Sonic Rivals 2 | Sonic Chronicles: The Dark Brotherhood | Sonic and the Black Knight | Mario & Sonic at the Olympic Winter Games | Mario & Sonic at the London 2012 Olympic Games | Sonic Dash | Mario & Sonic at the Sochi 2014 Olympic Winter Games | Sonic Runners | Sonic Jump Fever | Mario & Sonic at the Rio 2016 Olympic Games | Sonic Dash 2: Sonic Boom | Mario & Sonic at the Tokyo 2020 Olympic Games
Kolikkopelit:  SegaSonic the Hedgehog | Sonic the Fighters
Uudelleenjulkaisut:  Sonic Jam | Sonic Mega Collection | Sonic Gems Collection | Sega Mega Drive Collection | Sega Mega Drive Ultimate Collection | Sonic Classic Collection | Sega Mega Drive Classics Collection | Sonic Origins
Julkaisemattomat pelit:  Sonic Crackers | Sonic X-treme
Muut pelit:  Ristar | Super Smash Bros. Brawl | Super Smash Bros. for Nintendo 3DS & Wii U | Super Smash Bros. Ultimate
Televisio -ja elokuvat:  Adventures of Sonic the Hedgehog | Sonic SatAM | Sonic the Hedgehog: The Movie | Sonic Underground | Sonic X | Sonic Boom | Sonic the Movie | Sonic the Movie 2 | Sonic Prime | Knuckles | Sonic the Hedgehog 3
Katso myös:  Sega | Sonic Team | Luettelo pelisarjan peleistä | Luettelo pelisarjan hahmoista
Strömstedt

Strömstedt on ollut muuan muassa seuraavien henkilöiden sukunimi:
Anna Karin Strömstedt (s. 1981), ruotsalainen hiihtäjä
Bo Strömstedt (1929–2016), toimittaja ja professori
Margareta Strömstedt (1931–2023), ruotsalainen lastenkirjailija ja tietokirjailija
Niklas Strömstedt (s. 1958), ruotsalainen laulaja ja lauluntekijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.